                                                                                                             Anexa nr. 1 
                                                                                                            la HCL nr………….. a 
  CONSILIULUI LOCAL AL COMUNEI TÂRGUȘOR
                                                                                                                                                                             JUDEȚUL CONSTANȚA
                                                                                                                                                          PREȘEDINTE DE ȘEDINȚĂ


                                                                                                                                                          Consilier, …………

REGULAMENTUL
Serviciului pentru gestionarea câinilor fără stăpân al comunei Târgușor

Capitolul I Dispozitii generale:

Art. 1. Prezentul regulament stabileşte cadrul juridic şi condiţiile în care se desfăşoară activitatea Serviciului pentru gestionarea câinilor fără stăpân al comunei Târgușor , în conformitate cu principiile şi reglementările prevăzute în:
-Ordonanţa de Urgenţă nr.155/2001, privind aprobarea programului de gestionare a câinilor fără stăpân, modificată si completată;
-Legea nr. 227/2002 pentru aprobarea OUG nr. 155/2001 privind aprobarea programului de gestionare a câinilor fără stăpân;
-Legea nr. 258 din 26 septembrie 2013 pentru modificarea şi completarea Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân;
- H.G.nr.1059/11.12.2013 pentru aprobarea Normelor metodologice de aplicare
a Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân;
-Legea nr. 205/2004, privind protecţia animalelor, modificată şi completată;
- Ordinul nr.31/2008 pentru aprobarea Normelor metodologice de aplicare a Legii nr.205/2004;
- Ordonanţa Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi comletările ulterioare;
- Ordonanţa Guvernului nr. 24/2016 privind organizarea şi desfăşurarea activităţii de neutralizare a deşeurilor de origine animală, cu modificările şi completările ulterioare;
- Regulamentul (CE) nr. 1/2005 al Consiliului din 22 decembrie 2004 privind protecţia animalelor în timpul transportului.
Art. 2. În sensul prezentului regulament termenii şi expresiile de mai jos au următoarele semnificaţii:
a) câine fără stăpân: orice câine crescut, adăpostit, ţinut pe domeniul public, în locuri publice sau în spaţiile adiacente acestora, în afara proprietăţii stăpânului sau deţinătorului acestuia, necontrolat, nesupravegheat, liber, abandonat, inclusiv cei identificaţi prin microcipare sau alt mijloc alternativ de identificare, stabilit de către Autoritatea Naţională Sanitară Veterinară şi pentru Siguranţa Alimentelor;
b) deţinător de câine - proprietarul câinelui, precum şi orice persoană care are în îngrijire unul sau mai mulţi câini;
c) sterilizare - operaţiune prin care se realizează suprimarea funcţiei reproducătoare a câinilor;
d) revendicarea câinelui - solicitarea de restituire formulată de persoana care a deţinut anterior câinele;
e) abandonul câinelui - lăsarea unui câine, aflat în proprietatea şi/sau îngrijirea omului, pe domeniul public, fără hrană, adăpost şi tratament medical;
f) eutanasierea - act de sacrificare prin procedee rapide şi nedureroase a câinilor fără stăpân care sunt bolnavi cronici şi incurabili ori care nu au fost revendicaţi sau adoptaţi în condiţiile şi în termenele stabilite de lege;
g) adăpost public - adăpost pentru câinii fară stăpân ce aparţine unităţilor administrativ-teritoriale şi deserveşte aceste unităţi, administrat de operatorii serviciilor specializate pentru gestionarea câinilor fără stăpân.
h) adăpost privat - adăpost pentru câinii fără stăpân, care aparţine unei persoane juridice, asociaţie sau fundaţie care desfăşoară activităţi în domeniul protecţiei animalelor;
i) adopţie - procedura de preluare în proprietate a câinilor fără stăpân din adăposturi, de către persoane fizice sau juridice, cu respectarea prevederilor art. 5 din Legea nr. 205/2004 privind protecţia animalelor, cu modificările şi completările ulterioare;
j) adopţie la distanţă - procedura prin care, în condiţiile prevederilor art. 7 alin. (2) şi (5) din Ordonanţa de urgenţă a Guvernului nr. 155/2001, cu modificările şi completările ulterioare, persoanele fizice şi/sau juridice îşi pot asuma responsibilitatea suportării cheltuielilor necesare întreţinerii câinilor fără stăpân în adăposturi peste perioada prevăzută la art. 4 alin (1) din această ordonanţă de urgenţă a Guvernului;
k) capturare - operaţiunea de prindere a câinilor efectuată de către operatorii serviciilor specializate de gestionare a câinilor fără stăpân;
l) câine agresiv - orice câine definit ca atare de Ordonanţa de urgenţă a Guvernului nr. 55/2002 privind regimul de deţinere al câinilor periculoşi sau agresivi, aprobată cu modificări prin Legea nr. 60/2003;
m) câine periculos - orice câine definit ca atare de Ordonanţa de urgenţă a Guvernului nr. 55/2002, cu modificările ulterioare;
n) câine utilitar - orice câine folosit de unităţile de poliţie, de jandarmerie, de alte unităţi militare, de unităţile vamale, de serviciile de securitate, protecţie şi pază, de persoanele cu dizabilităţi, precum şi orice câine folosit în caz de dezastre sau de către organizaţiile neguvernamentale în activităţile educative, terapeutice, de căutare şi salvare sau utilitare;
o) câine de rasă comună - orice câine care nu poate fi asimilat unei rase omologate;
p) examen medical - procedura efectuată de un medic veterinar de liberă practică organizat în condiţiile legii prin care se urmăreşte stabilirea statusului de sănătate al câinilor;
q) gestionarea câinilor fără stăpân - ansamblu de operaţiuni şi proceduri care au ca scop controlul populaţiei de câini fără stăpân;
r) asociaţie sau fundaţie pentru protecţia animalelor – organizaţie neguvernamentală, înfiinţată în temeiul prevederilor Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin
Legea nr. 246/2005, cu modificările şi completările ulterioare, care desfăşoara activităţi şi acţiuni de protecţie a animalelor şi în al carei statut figurează scopuri şi activităţi referitoare la protecţia şi bunăstarea animalelor;
s) serviciu specializat pentru gestionarea câinilor fără stăpân - serviciu de utilitate publică, înfiinţat la nivelul unităţilor administrativ - teritoriale respectiv al subdiviziunilor acestora, în condiţiile legii, de consiliul local, în scopul gestionării câinilor fără stăpân de pe raza unităţii administrativ - teritoriale respective;
t) operator al serviciilor specializate pentru gestionarea câinilor fără stăpân  persoană juridică, de drept public sau privat, care are competenţa si capacitatea de a presta servicii în domeniul protecţiei animalelor şi căreia i s-a delegat, incredinţat sau concesionat, în condiţiile legii, realizarea activităţii de gestionare a câinilor fără stăpân;
u) mijloc de identificare -orice dispozitiv de tipul microcipului, crotaliului, tatuajului, medalionului inscripţionat, care conţine informaţii necesare identificării deţinatorului câinelui, respectiv a serviciului specializat care a gestionat câinele;
v) identificare - operaţiunea prin care se ataşează câinelui un mijloc de identificare, precum şi operaţiunea de citire a mijlocului de identificare şi de stabilire a datelor de identitate ale deţinatorului câinelui sau a locului de provenienţă a acestuia;
w) înregistrare - operaţiunea prin care datele inscripţionate pe mijlocul de identificare al animalului, precum şi alte date sunt introduse în registrele de evidenţă a câinilor;
x) microcip - mijloc de identificare electronic omologat, care se implantează sub pielea animalului, în dreptul omoplaţilor şi care conţine un numar unic criptat sub forma unui cod de bare ce poate fi citit cu ajutorul unui dispozitiv electronic;
y) vecini - proprietarii spaţiilor locative care au cel puţin un perete comun cu spaţiul locativ în care urmează să fie adăpostiţi câinii adoptaţi din adăposturi;
z) unitate de ecarisare şi unitate de neutralizare a deşeurilor de origine animal - orice unitate definită ca atare la art. 2 lit.j) din ORDONANŢĂ nr. 24 din 24 august 2016 privind organizarea şi desfăşurarea activităţii de neutralizare a subproduselor de origine animală care nu sunt destinate consumului uman

Capitolul II - Organizarea si funcţionarea Serviciului pentru gestionarea câinilor fără stăpân al comunei Târgușor

Art.3. Serviciul pentru gestionarea câinilor fără stăpân al comunei Târgușor acţionează în interesul comunităţii locale şi răspunde faţă de modul în care organizează, coordonează şi controlează gestionarea câinilor fără stăpân din comuna Târgușor
 Art.4. Serviciul pentru gestionarea câinilor fără stăpân al comunei Târgușor urmăreşte reducerea numărului de câini fără stăpân, ameliorarea sănătăţii şi bunăstării câinilor din adăposturi, stoparea înmulţirii necontrolate a câinilor de rasă comună, prevenirea abandonului şi al pierderii câinilor, facilitarea recuperării câinilor pierduţi, reducerea apariţiei rabiei şi a altor zoonoze, reducerea riscurilor asupra sănătăţii oamenilor, precum şi prevenirea agresivităţii asupra oamenilor şi animalelor.
Art.5. Serviciul pentru gestionarea câinilor fără stăpân al comunei Târgușor  realizează următoarele activităţi, în conformitate cu prevederile prezentului regulament:
a) capturarea câinilor fără stăpân;
b) transportul câinilor capturaţi în adăpost;
c) cazarea, hrănirea, deparazitarea, vaccinarea antirabică, sterilizarea şi controlul bolilor câinilor în adăposturi cu respectarea normelor şi măsurilor sanitar – veterinare în vigoare;
d) identificarea şi înregistrarea câinilor fără stăpân exclusiv cu personal medical - veterinar;
e) eutanasierea câinilor fără stăpân care sunt bolnavi cronici şi incurabili ori care nu au fost revendicaţi sau adoptaţi în condiţiile şi în termenele stabilite prin legislaţia în vigoare;
f) adoptia, adopţia la distanţă şi revendicarea câinilor.
Art.6. Serviciul pentru gestionarea câinilor fără stăpân al comunei Târgușor, în baza evaluării numărului de câini fără stăpân aflaţi pe raza comunei Târgușor, va întocmi un plan de acţiune pentru gestionarea acestora. Planul de acţiune va conţine cel puţin următoarele elemente:
a) prezentarea teritoriului (suprafaţă, număr locuitori);
b) evaluarea numărului de câini fără stăpân sterilizaţi şi nesterilizaţi de pe raza teritoriului;
c) prezentarea resurselor materiale necesare (număr mijloace de transport şi capacitatea acestora, capacitatea de cazare totală, capacitatea de cazare alocată pentru câinii adoptaţi la distanţă);
d) prezentarea resurselor de personal necesare (personal pentru transport,personal pentru capturare, personal pentru îngrijire);
e) prezentarea acţiunilor care vor fi întreprinse;
f) planificarea acţiunilor (grafic anual al acţiunilor, defalcat pe luni);
g) hărţi detaliate ale teritoriului cu distribuţia populaţiei de câini fără stapân;
h) termene precise pentru aplicarea măsurilor;
i) termene pentru reevaluarea numărului de câini fără stăpân de pe raza teritoriului care trebuie efectuată semestrial.
Art.7. Serviciul pentru gestionarea câinilor fără stăpân al comunei Târgușor va gestiona baza de date organizată la nivelul  comunei Târgușor.
Art.8. Serviciul pentru gestionarea câinilor fără stăpân al comunei Târgușor ţine evidenta câinilor fără stăpân capturaţi pe raza  comunei Târgușor, în Registrul de evidenţă a câinilor fără stăpân, înființat în cadrul serviciului specializat pentru gestionarea câinilor fără stăpân.
Art.9. În structura organizatorică a Serviciului pentru gestionarea câinilor fără stăpân al comunei Târgușor se va asigura încadrarea a cel putin unui technician veterinar pentru evidenţă şi supraveghere, iar identificarea şi înregistrarea câinilor fără stăpân se va efectua exclusiv cu personal medical - veterinar calificat.
Art.10. Personalul veterinar încadrat în cadrul Serviciului pentru gestionarea câinilor fără stăpân al comunei Târgușor are următoarele competenţe:
a) asigură tratament medical, îngrijire şi atenţie câinilor fără stăpân din incinta adăpostului;
b) supraveghează animalele capturate şi adăpostite;
c) colectează documentele întocmite de personalul implicat în capturarea, manipularea şi transportul animalelor;
d) înregistrează câinii fără stăpân, utilizând formularul individual de capturare conform prevederilor legale în materie;
e) orice alte activităţi prevăzute de legislaţia în vigoare.
Art.11. Serviciul pentru gestionarea câinilor fără stăpân al comunei Târgușor are obligaţia de a asigura tuturor câinilor din adăpost condiţii de cazare, hrană şi apă în cantitate suficientă, tratament medical, îngrijire şi atenţie, în conformitate cu prevederile legale în domeniu.
Art.12. Serviciul pentru gestionarea câinilor fără stăpân al comunei Târgușor poate încheia protocoale de colaborare cu unităţile administrativ – teritoriale cu care se învecineaza, cu aprobarea Consilului Local al comunei Târgușor.
Art.13. Serviciul pentru gestionarea câinilor fără stăpân al comunei Târgușor poate încheia parteneriate, cu organizaţiile de protecţie a animalelor interesate de promovarea adopţiilor şi sterilizarea câinilor.
Art.14.(1) Activitatea de capturare a câinilor fără stăpân din  comuna Târgușor se efectuează, în tot cursul anului, conform programului de activitate.
(2) Serviciul pentru gestionarea câinilor fără stăpân al comunei Târgușor asigură soluţionarea cazurilor ce fac obiectul sesizărilor în ordinea dată de legislaţia în materie, de gravitatea situaţiei reclamate, dar şi de alte activităţi aflate în desfăşurare.

	Capitolul III - Capturarea, transportul şi adăpostirea câinilor fără stăpân în adăpostul pentru câinii fără stăpân

Capturarea şi transportul

Art.15.(1) Operatorul Serviciului pentru gestionarea câinilor fără stăpân al comunei Târgușor va captura câinii în următoarea ordine, funcţie de capacitatea de adăpostire:
a) câinii care circulă liber, fără însoţitor, din preajma şcolilor, grădiniţelor, locurilor de joacă pentru copii, parcurilor, pieţelor publice;
b) câinii care circulă liber, fără însoţitor, în toate locurile publice;
c) câinii care circulă liber, fără însoţitor, în zonele periferice ale localităţilor;
(2) Capturarea, manipularea, încărcarea câinilor fără stăpân în autovehicule şi transportul acestora se va face cu respectarea prevederilor legale în domeniu.
(3) Autovehiculele destinate transportului câinilor fără stăpân vor fi vizibil marcate cu denumirea serviciului şi cu numărul de telefon al serviciului.
(4) Imobilizarea câinilor fără stăpân, prin administrarea de la distanţă a unor substanţe stupefiante şi psihotrope, cu ajutorul armelor utilitare sau sarbacanelor, trebuie efectuată sub stricta supraveghere a medicului veterinar de liberă practică, organizat în condiţiile legii.
(5) Este interzisă mutarea câinilor fără stăpân din zona în care se află, în altă zonă.
Art.16. În cadrul activităţii de capturare a câinilor fără stăpân, imediat după capturarea acestora, personalul specializat din cadrul Serviciului pentru gestionarea câinilor fără stăpân al comuna Grădina completează formularele stabilite prin actele normative în domeniu.


Sterilizarea

Art. 17.(l) Operatorul serviciului pentru gestionarea câinilor fără stăpân are obligaţia să sterilizeze câinii de rasă comună sau metişii acestora, precum şi femelele gestante care sunt revendicaţi, adoptaţi, adoptaţi la distanţă sau menţinuţi în adapost.
(2) Sterilizarea femelelor gestante, a femelelor revendicate, adoptate sau menţinute în adăpost se va realiza cu prioritate.
(3) Sterilizarea câinilor fără stăpân de rasă comună sau metişii acestora revendicaţi, adoptaţi sau menţinuţi în adăpostul se va realiza în conformitate cu legislaţia în domeniu.
(4) Efectuarea operaţiunii de sterilizare trebuie consemnată de către medicul veterinar încadrat de Operatorul Serviciului specializat pentru gestionarea câinilor fără stăpân, în carnetele de sănătate ale câinilor şi în Registrul de evidenţa a câinilor cu stăpân.
(5) Este interzisă sterilizarea câinilor de rasă comună sau metişilor a căror stare de sănătate nu permite efectuarea respectivei operaţii medicale, precum si a câinilor utilitari.
(6) Motivele medicale ale exceptării câinilor de la sterilizare trebuie menţionate de medicul veterinar încadrat de Operatorul Serviciului specializat pentru gestionare a câinilor fără stăpân, în carnetul de sănătate al câinelui şi în Registrul de evidenta al câinilior.

Adăpostirea

Art.18. Câinii fără stăpân capturaţi în comuna Târgușor vor fi transportaţi în adăpostul special amenajat, unde vor fi cazaţi, cu respectarea prezentului regulament şi a dispoziţiilor legale.
Art.19. Operatorul Serviciului pentru gestionarea câinilor fără stăpân al comunei Târgușor va ţine registre speciale prevăzute de legislaţia incidentă în materie, vizate de medicul veterinar de liberă practică, acolo unde aceasta se impune.
Art.20. (1) La intrarea în adăpost, personalul veterinar al Serviciului pentru gestionarea câinilor fără stăpân al comunei Târgușor preia fişele individuale de la echipajele care au realizat capturarea şi transportul câinilor fără stăpân, verifică dacă aceştia sunt identificaţi printr-un mijloc de identificare aprobat potrivit legii şi înregistrează informaţiile minime privind câinii fără stăpân intraţi în adăpost în Registrul de evidenţă a câinilor fără stăpân.
(2) Dupa înregistare, câinii fără stăpân sunt examinaţi medical de către medical veterinar de liberă practică, organizat potrivit legii şi încadrat de operator.
(3) Operatorul Serviciului pentru gestionarea câinilor fără stăpân al comun Târgușor va aloca la intrarea în adăpost, fiecărui câine un număr unic de identificare, reprezentat de numărul de ordine din registrul de intrare în adăpost, dacă acesta se ţine pe suport de hârtie, respectiv numărul generat de sistem în cazul registrului electronic. Acest număr unic de identificare se alocă şi în cazul în care câinele a fost identificat anterior prin orice dispozitiv de tipul microcipului, crotaliului, tatuajului, medalionului inscripţionat.
Art.21. La intrarea în adăpost, după examinarea medicală a câinilor, se va proceda la recuperarea câinilor clinic sănătoşi, câinilor cu boli uşor tratabile, neagresivi, fără diferenţe de sex, vârstă, talie, precum şi a câinilor cu regim special, care vor fi izolaţi de restul animalelor şi adăpostiţi separat pentru a se evita îmbolnăvirea sau agresarea lor prin contactul cu alţi câini.
Art.22. Adăpostul va avea padocuri de izolare destinate câinilor bolnavi sau răniţi, iar animalele bolnave sau rănite vor fi izolate şi îngrijite corespunzător pe toată perioada cazării.
Art.23. (1) Accesul publicului în adăpost este permis conform programului, de luni până vineri, în intervalul orar 10,00 – 14,00.
(2) Sâmbătă accesul publicului, în vederea adopţiei, se face în intervalul orar 10,00 – 12,00.
(3) Duminica şi în timpul zilelor de sărbători legale adăpostul este închis publicului vizitator.
Art.24. În padocurile comune din adăpost vor fi cazaţi, în funcţie de compatibilităţi, câinii fără stăpân capturaţi din acelaşi areal şi introduşi în adăpost în aceeaşi zi.
Art.25. Toate padocurile din adăpost se vor individualiza şi marca cu un număr unic pe adăpost; numărul unic va fi inscripţionat lizibil pe o placă din material rezistent fixată la vedere pe peretele padocului.
Art.26. La adăpostirea câinilor fără stăpân în adăpost se interzic următoarele:
a) nerespectarea obligativităţii de a hrăni de 3 ori pe zi căţeii cu vârsta cuprinsă între 6-12 săptamâni;
b) nerespectarea obligativităţii de a hrăni de 2 ori pe zi, căţeii cu vârsta cuprinsă între 12 saptămâni -12 luni;
c) privarea câinilor bolnavi sau răniţi de tratament medical;
d) cazarea căţelelor cu pui în boxe cu alţi câini maturi;
e) cazarea câinilor fără separarea acestora, potrivit criteriilor de talie, agresivitate şi compatibilitate;
f) adăpostirea câinilor în padocuri în care podelele sunt acoperite de apă;
g) aruncarea cu substanţe dezinfectante peste câini în timpul procesului de curăţare a boxelor.
Art. 27 Personalul angajat al adăpostului are urmatoarele obligaţii:
a) să permită accesul tuturor persoanelor în incinta adăpostului conform programului de vizită afişat;
b) să identifice/legitimeze fiecare persoană care solicită accesul în adăpostul canin pe baza cărţii de identitate, iar în cazul reprezentanţilor Asociaţiilor pentru Protecţia Animalelor si pe baza legitimaţiei eliberată de acestea;
c) să completeze într-un registru datele personale corecte ale vizitatorilor şi scopul declarat al vizitei acestora;
d) să monitorizeze modul de desfaşurare a vizitelor în vederea urmăririi modului de respectare a prevederilor prezentului Regulament;
e) să permită vizitatorilor să fotografieze şi să filmeze câinii cazaţi în adapost;
f) să răspundă cu amabilitate, în măsura competenţelor, întrebarilor adresate de catre vizitatori;
h) să afişeze la loc vizibil pentru angajaţi şi vizitatori extrase din prezentul regulament cu drepturile și obligațiile fiecărei părți ;
i) să cunoască prevederile prezentului Regulament şi a actelor normative de aplicare în activitatea pe care o desfăşoară şi să ia măsuri de prevenire sau înlăturare a oricaror nereguli sau abateri;
j) în cazul în care se constată abateri sau nereguli, sau anumite stări de fapt care împiedică desfăşurarea activităţii personalului din cadrul adapostului, acesta este obligat să informeze de urgenţă administratorul adapostului;
k) să nu consume băuturi alcoolice în incinta adăpostului;
l) să nu fumeze decât în locuri special amenajate şi inscriptionate în acest sens;
m) nerespectarea prevederilor prezentului Regulament de către salariaţii operatorului atrage după sine răspunderea disciplinară, civilă sau penală, după caz.
Art.28 Vizitatorii adăpostului pentru câini fără stăpân au urmatoarele obligaţii:
a) să prezinte personalului de supraveghere actul de identitate, iar în cazul membrilor sau reprezentanţilor Asociaţiilor pentru Protecţia Animalelor şi a legitimaţiei eliberate de aceasta;
b) să precizeze scopul vizitei şi să semneze în registrul întocmit de personalul adapostului în acest scop;
c) în cazul în care scopul vizitei este de a revendica un animal, vizitatorul are obligaţia de a prezenta carnetul de sănătate al câinelui, semnat şi parafat de către un medic veterinar autorizat;
d) să respecte zonele de vizitare indicate corespunzător, fiind interzis accesul viztatorilor în urmatoarele incinte: boxele câinilor, sala de carantină, sala de operaţii, sala de tratament, staţionar postoperator, staţionar preoperator, depozit frigorifer;
e) să se comporte civilizat şi să nu adreseze expresii jignitoare lucrătorilor;
f) să privească animalele din afara cuştilor;
g) să nu deschidă uşile cuştilor în care se află câinii, astfel încât aceştia să poata ieşi si părăsi incinta;
h) să nu mute câinii dintr-o cuşca în alta, aceasta atribuţie revenind doar personalului lucrător;
i) să nu administreze sub nicio formă în mod personal mancare sau medicamente animalelor cazate în adăpost;
j) să păstreze curaţenia în incinta adăpostului, să arunce deşeurile în coşurile de gunoi şi să nu deterioreze cuştile sau alte construcţii;
k) să nu consume băuturi alcoolice în incinta adapostului;
l) să nu fumeze decat în locuri special amenajate şi inscripţionate în acest sens;
m) să nu dea indicaţii salariatilor adăpostului sau să perturbe activitatea acestora;
n) sunt interzise încercarile de intimidare, sau orice alte activităţi ce au drept scop perturbarea sau blocarea bunei desfăşurări a acţiunilor întreprinse de angajaţii serviciului de gestionare a cainilor fără stăpân;
o) sesizările sau reclamaţiile se vor adresa în scris operatorului serviciului de gestionare a cainilor fără stăpân;
p) pentru buna desfăşurare a activităţii în adăpost, deplasarea în zona padocurilor se va face în grupuri de maxim 5 persoane, acestea fiind obligatoriu insoţite de unul din angajaţi.

Capitolul IV - Informarea populaţiei în vederea revendicării şi adopţiei câinilor fără stăpân din adăpost. Notificarea deţinătorilor

Art.29 (1) Serviciului specializat pentru gestionarea câinilor fără stăpân al comunei Târgușor va promova adopţia şi revendicarea câinilor şi va informa populaţia cu privire la programul de funcţionare a adăpostului pentru câinii fără stăpân, asigurând transparenţa.
(2) În vederea îndeplinirii obligației de la alin.(1) Serviciul pentru gestionarea câinilor fără stăpân al comunei Târgușor desfăşoară următoarele activităţi:
a) amenajează panouri speciale la intrarea în adăpostul pentru câinii fără stăpân şi în spaţiile pentru primirea vizitatorilor din incinta adăpostului;
b) completează website-ul existent cu informaţiile de interes public ale serviciului;
c) organizează periodic, în funcţie de structura de personal existentă, în colaborare cu asociaţiile de protecţie a animalelor, târguri de adopţie a câinilor fără stăpân al comunei Târgușor.
Art.30. În cazul în care câinele fără stăpân intrat în adăpost este identificat printr-un mijloc de identificare aprobat potrivit legii, Serviciul pentru gestionarea câinilor fără stăpân al comunei Târgușor are următoarele obligaţii:
a) să stabilească identitatea proprietarului, pe baza datelor de identificare ale câinelui din Registrul de evidenţă a câinilor cu stăpân;
b) să notifice proprietarul câinelui, prin telefon, e-mail sau prin alte mijloace în baza datelor înregistrate în Registrul de evidenţă a câinilor cu stăpân.
Art.31. Proprietarii care constată dispariţia câinelui sau care sunt anunţaţi de reprezentanţii Serviciului pentru gestionarea câinilor fără stăpân al comunei Târgușor,că animalul se află în custodia lor, au obligaţia să se prezinte la adăpostul din comuna Târgușor, să revendice şi să preia câinii pe care îi deţin, în termen de maxim 7 zile de la data anunţului.
Art.32. În vederea recuperării câinilor revendicaţi, proprietarii vor achita contravaloarea sumelor cheltuite pe perioada staţionării acestora în adăpost, în cuantumul stabilit prin hotărâre a Consiliului Local al comunei Târgușor.
Achitarea sumelor de către deţinători se va face înainte de recuperarea câinelui revendicat din adăpost.

Capitolul V- Revendicarea şi adopţia

Art. 33. În termen de 14 zile lucrătoare câinii capturaţi şi înregistraţi în evidenţele adăpostului pot fi revendicaţi sau adoptaţi după cum urmează:
a) în primele 7 zile lucrătoare de la data înregistrării în evidenţele adăpostului, câinii pot fi revendicaţi de către proprietari;
b) după expirarea termenului prevăzut la lit. a) şi până la expirarea termenului de 14 zile lucrătoare, câinii pot fi revendicaţi sau adoptaţi de către persoane fizice sau juridice, din ţară sau din străinătate, în condiţiile prezentului regulament;
c) încredinţarea câinilor spre revendicare şi adopţie se face numai după ce aceştia au fost consultaţi de către medicul veterinar de liberă practică, deparazitaţi, vaccinaţi antirabic, sterilizaţi şi identificaţi prin microcipare;
d) revendicarea şi adopţia câinilor din adăpost de către solicitanţi se fac pe baza declaraţiei-angajament şi a declaraţiei pe proprie răspundere din care să rezulte condiţiile corespunzătoare de creştere şi adăpostire a câinilor, prezentarea de către adoptator a acordului asociaţiilor de proprietari sau, după caz, a vecinilor, în cazul adoptării a mai mult de 2 câini;
Art.34. (1) Câinii fără stăpân din adăpost pot fi revendicaţi pe toată perioada de staţionare în adăpost, în intervalul orar stabilit pentru accesul publicului. În perioada celor 14 zile lucrătoare de staţionare a câinelui fără stăpân în adăpost, proprietarul care revendică are prioritate în faţa persoanei care intenţionează să adopte acelaşi câine, chiar şi în cazul în care cererea de adopţie este anterioară cererii de revendicare.
(2) După expirarea primelor 7 zile lucrătoare de staţionare a câinelui în adăpost, în cazul în care câinele nerevendicat a fost deja adoptat, proprietarul are dreptul să recupereze câinele de la adoptator, dacă dovedeşte că a fost în imposibilitate de a introduce cererea de revendicare în primele 7 zile lucrătoare.
Art.35. Adopţia câinilor se face gratuit, pe baza declaraţiei – angajament conform normelor legale în materie. Cererile de adopţie se adresează operatorului Serviciului pentru gestionarea câinilor fără stăpân al comunei Grădina şi se pot introduce imediat ce câinele a fost cazat în adăpost, iar preluarea câinelui de către adoptator se poate face începând cu a 8-a zi lucrătoare din momentul cazării câinelui în adăpost, dacă acesta nu a fost revendicat.
Art.36. Adopţia câinilor din adăpost se face cu respectarea cumulativă a următoarelor condiţii:
a) prezentarea de catre adoptator a dovezii spatiului din care sa rezulte conditiile corespunzatoare de creştere şi adăpostire a căinilor;
b) prezentarea de către adoptator a dovezii resurselor materiale pentru creşterea şi întretinerea câinilor;
c) prezentarea de către adoptator a acordului asociaţiilor de proprietari sau, după caz, a vecinilor, în cazul adoptării a mai mult de 2 câini;
d) înregistrarea, imediat după adopţie, a câinilor în Registrul de evidenţă a câinilor cu stăpân.
Art.37.(1) Persoana care adoptă mai mult de 2 câini şi îi adăposteşte într-un bloc de locuinţe, care aparţine unei asociaţii de proprietari, trebuie să prezinte la momentul depunerii cererii de adopţie, acordul asociaţiei de proprietari.
(2) În cazul în care persoana care adoptă mai mult de 2 câini şi îi adăposteşte într-un imobil, altul decât cel prevăzut la alin. 1, în care sunt mai multe apartamente/locuinţe, aceasta trebuie să prezinte în momentul depunerii cererii de adopţie şi acordul vecinilor.
(3) În cazul în care câinele adoptat va fi ţinut într-un spaţiu deschis aflat pe proprietate privată, adoptatorul trebuie să facă dovada proprietăţii sau posesiei unei suprafeţe de teren care să permită amplasarea unor padocuri sau a unor cuşti, cu respectarea prevederilor art. 6 alin. (4) şi alin. (6) din Normele metodologice de aplicare a Legii nr. 205/2004 privind protecţia animalelor, aprobate prin Ordinul preşedintelui Autorităţii Naţionale Sanitare Veterinare şi pentru Siguranţa Alimentelor şi al ministrului internelor şi reformei administrative nr. 31/2008;
(4) În cazul în care câinele adoptat va fi adăpostit în locuinţa adoptatorului, acesta trebuie să facă dovada existenţei unei suprafeţe locative de minimum 2,5 metri pătraţi pentru fiecare câine adoptat.
Art.38. Asociaţiile şi fundaţiile pentru protecţia animalelor care deţin adăposturi, precum şi persoanele fizice şi/sau juridice cu sediul sau domiciliul în străinătate, care intenţionează să adăpostească animalele adoptate din adapostul pentru câini fără stăpân, în afara ţării, sunt exceptate de la obligaţia prezentării acordului vecinilor.

CAPITOLUL VI - Adopţia la distanţă a câinilor fără stăpân cazaţi în Adăpost

Art.39.(1) Începând cu a 8-a zi de staţionare a câinilor fără stăpân în adăpost, aceştia pot fi adoptaţi la distanţă de către persoane fizice şi/sau juridice din ţară şi din străinătate.
(2) Adopţia la distanţă se realizează prin completarea unei declaraţii - angajament conform normelor legale în vigoare.
(3) Formularul privind adopţia la distanţă poate fi completat şi semnat şi înformat electronic, fără a fi necesară prezenţa adoptatorilor.
(4) Câinii adoptaţi la distanţă trebuie identificaţi, înregistraţi în Registrul de evidenţă a câinilor cu stăpân, deparazitaţi, vaccinaţi, sterilizaţi şi relocaţi în cuştile
special destinate; Pot fi adoptaţi la distanţă doar câinii fără boli transmisibile precum şi cei care nu sunt agresivi cu alţi câini sau cu oamenii.
(5) După completarea formularului de adopţie la distanţă şi identificarea câinilor adoptaţi prin această procedură, operatorul Serviciului specializat pentru gestionarea câinilor fără stăpân are obligaţia să prelungească termenul de adăpostire al câinilor adoptaţi pe durata respectării de către adoptator a obligaţiilor materiale asumate prin declaraţia de adopţie la distanţă.
(6) Operatorul Serviciului specializat pentru gestionarea câinilor fără stăpân al comunei Târgușor este obligat să anunţe adoptatorul la distanţă, în termen de două zile lucrătoare, orice situaţie care intervine în starea de sănătate a câinelui adoptat.
Art.40.(1) Persoanele care adoptă la distanţă câini fără stăpân suportă toate cheltuielile necesare pentru menţinerea câinilor în adăpost. Plata cheltuielilor de întreţinere, cu excepţia tratamentelor medicale, se face în avans pentru o perioadă de cel puţin 30 de zile.
(2) Cheltuielile de întreţinere în adăpost a câinilor fără stăpân adoptaţi la distanţă se stabilesc prin hotărâre a Consililui Local al comunei Târgușor. La stabilirea sumei prevăzute la acest tip de cheltuieli se vor calcula prin deviz estimative următoarele elemente de cost: hrana uscată, medicamente de uz veterinar, costuri de personal, utilităţi, materiale.
3) Costurile eventualelor tratamente medicale se aduc la cunoştinţă adoptatorilor la distanţă de către reprezentanţii operatorul Serviciului pentru gestionarea câinilor fără stăpân al comunei Târgușor, înainte ca acestea să fie efectuate; decizia de a trata câinele şi, implicit, de a suporta costurile aferentetratamentelor medicale aparţine adoptatorului, care trebuie să işi exprime acordul în scris, în termen de 24 de ore de la luarea la cunoştinţă a acestora, urmând ca acestea să fie achitate în termen de 5 zile de la finalizarea tratamentelor. Plata tratamentelor medicale se va efectua în contul mediculului veterinar de liberă practică, cu care operatorul are contract de prestări servicii medicale.
(4) Operatorul Serviciului pentru gestionarea câinilor fără stăpân al comunei  Târgușor are obligaţia să utilizeze donaţiile efectuate de persoanele care adoptă la distanţă, numai pentru întreţinerea şi, după caz, tratarea câinilor adoptaţi prin această procedură.
(5) Adopţia la distanţă încetează dacă adoptatorul nu respectă, pentru o perioada de 14 zile lucrătoare consecutive, obligaţiile asumate prin declaraţia de adopţie la distanţă, sau dacă acesta nu comunică decizia de a trata câinele şi, implicit, de a suporta costurile aferente tratamentelor medicale în termenul prevăzut de 5 zile de la finalizarea tratamentelor.
(6) Numărul câinilor adoptaţi la distanţă de către o persoană nu este limitat.
(7) Până la ridicarea tuturor câinilor de pe teritoriul comunei Târgușor, numărul celor adoptaţi la distanţă nu poate ocupa mai mult de o treime din locurile disponibile în adăpost. Astfel, operatorul Serviciul de gestionare a câinilor fără stăpânal comunei Târgușor va da curs cererilor de adopţie la distanţă în limita capacităţii de adăpostire.
(8) Pe perioada staţionării în adăpost câinii fără stăpân adoptaţi la distanţă pot fi preluaţi oricând de către adoptatori sau pot fi adoptaţi în condiţiile prezentului regulament, cu acordul adoptatorului la distanţă.

CAPITOLUL VII - Participarea asociaţiilor şi fundaţiilor pentru protecţia animalelor la acţiunile de capturare, adăpostire, deparazitare, vaccinare, sterilizare şi revendicare sau adopţie a câinilor fără stăpân din comuna Târgușor
Art.41.(1) Asociaţiile şi fundaţiile pentru protecţia animalelor interesate, pot participa prin reprezentanţii acestora, la acţiunile de capturare, adăpostire, deparazitare, vaccinare, sterilizare şi revendicare sau adopţie a câinilor fără stăpân, efectuate de către operatorul Serviciului pentru gestionarea câinilor fără stăpân al comunei Târgușor în baza unei solicitări scrise.
(2) Operatorul Serviciului pentru gestionarea câinilor fără stăpân al comunei Târgușor înregistrează solicitările asociaţiilor şi fundaţiilor pentru protecţia animalelor pentru participarea la acţiunile prevăzute la alin (1).
(3) Reprezentanţii asociaţiilor şi fundaţiilor pentru protecţia animalelor care participă la examinarea medicală trebuie să aibă studii de specialitate în acest domeniu.
(4) Operatorul Serviciului pentru gestionarea câinilor fără stăpân al comunei Târgușor are obligaţia să comunice informaţiile cu privire la acţiunile de capturare, adăpostire, deparazitare, vaccinare, sterilizare şi revendicare sau adopţie a câinilor fără stăpân, asociaţiilor şi fundaţiilor pentru protecţia animalelor înregistrate care au solicitat participarea la acţiunile prevăzute la alin (1), prin mijloace electronice.
(5) Activităţile prevăzute la alin. (1) se desfăşoară în absenţa reprezentanţilor asociaţiilor şi fundaţiilor pentru protecţia animalelor în următoarele situaţii: a) nu există o solicitare formulată potrivit prevederilor alin. (2) şi (3) de către asociaţiile şi fundaţiile pentru protecţia animalelor; b) reprezentanţii asociaţiilor şi fundaţiilor pentru protecţia animalelor interesate nu sau prezentat la locul şi în intervalul orar în care erau programate acţiunile respective.
(6) Reprezentanţii asociaţiilor şi fundaţiilor pentru protecţia animalelor care participa la activităţile prevăzute la alin. (1) au obligaţia de a nu perturba buna desfăşurare a activităţilor respective.
(7) În cazul în care există solicitări în ceea ce priveşte montarea unui sistem de monitorizare video cu redare on-line, streaming-live în spaţiile de cazare a câinilor din adăpost, din partea unor persoane fizice sau juridice, care asigură pe cheltuiala proprie achiziţionarea, montarea al comunei Târgușor, poate permite acest lucru.

CAPITOLUL VIII- Examinarea medicală a câinilor
Art.42.(1) Câinii fără stăpân cu semne clinice de boală sunt înregistraţi şi examinaţi medical cu prioritate la sosirea în adăpost. Evaluarea stării de sănătate a câinilor fără stăpân cazaţi în adăpost se face periodic, sau de câte ori este necesar.
(2) Medicul veterinar de liberă practică, organizat în condiţiile legii, încadrat de operator, evaluează starea generală de sănătate a câinilor cazaţi în adăpost.
(3) Operatorul Serviciului pentru gestionarea câinilor fără stăpân al comunei are obligaţia să se asigure că documentele care dovedesc efectuarea examenelor medicale, precum şi rezultatele respectivelor examene sunt arhivate împreună cu fişa de observaţie a câinelui fără stăpân şi păstrate pentru o perioadă de minimum 3 ani.
(4) Reprezentanţii asociaţiilor şi fundaţiilor pentru protecţia animalelor interesate pot participa la examenul medical al câinilor, în baza unei solicitări scrise adresate Serviciului pentru gestionarea câinilor fără stăpân al comunei Grădina.

CAPITOLUL IX - Eutanasierea câinilor fără stăpân

Art.43.(1) Câinii diagnosticaţi cu boli incurabile în urma examenului medical efectuat pot fi eutanasiaţi în condiţiile prevăzute de legislaţia în vigoare. În acest sens animalele bolnave incurabil, declarate ca atare, în urma unui examen medical,
efectuat de medicul veterinar de liberă practică organizat în condiţiile legii, angajat/colaborator al Operatorului serviciului în baza fişei de observaţie, vor putea fi eutanasiate de îndată. La acest examen pot asista reprezentanţi din partea organizaţiilor neguvernamentale pentru protecţia animalelor.
(2) În cazul în care animalul diagnosticat cu o boală incurabilă este identificat, acesta poate fi eutanasiat numai cu permisiunea proprietarului.
(3) Este interzisă eutanasierea câinilor fără stăpân care nu suferă de boli incurabile înainte de expirarea termenului de 14 zile lucrătoare de la cazarea câinelui în adăpost.
Art.44. Câinii nerevendicaţi sau neadoptaţi vor fi eutanasiaţi, în baza unei decizii emise de către persoana împuternicită în acest sens de către primarul comunei Grădina, în condițiile Ordonanţei de Urgenţă nr.155/2001 privind aprobarea programului de gestionare a câinilor fără stăpân, modificată si completată și a H.G. nr. 1059/11.12.2013 pentru aprobarea Normelor metodologice de aplicare a Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân.

CAPITOLUL X - Răspunderi şi sancţiuni

Art.45.(1). Încălcarea dispoziţiilor prezentului regulament atrage răspunderea disciplinară, civilă, contravenţională sau penală, după caz.
(2). Contravenţiile privind activitatea de gestionare a câinilor fără stăpân se sancţionează potrivit dispoziţiilor art. 14, alin. (1) din OUG nr. 155/2001.
Art. 46. Sancţiunile contravenţionale stabilite prin prezentul Regulament se constată prin procese – verbale de constatare şi aplicare a sancţiunii contravenţionale care se pot aplica contravenienţilor persoane fizice şi/sau juridice.
(1) Procesul-verbal va cuprinde în mod obligatoriu: data şi locul unde este încheiat, numele, prenumele, calitatea şi instituţia de unde face parte agentul constatator, datele personale din actul de identitate şi codul numeric personal; descrierea faptei contravenţionale cu indicarea datei, orei şi locului în care a fost săvârşită, precum şi arătarea tuturor împrejurărilor ce pot servi la aprecierea gravităţii faptei; indicarea actului normativ prin care se stabileşte şi se sancţionează contravenţia; posibilitarea achitării în termen de 15 zile a jumătate din minimul amenzii prevăzute de actul normativ; termenul de exercitare a căii de atac şi instanţa la care se depune plângerea.
Art. 47. Constatarea contravenţiilor şi aplicarea sancţiunilor se face, după caz, de persoane împuternicite conform atribuţiilor de serviciu, din cadrul Autorităţii Naţionale Sanitare Veterinare şi pentru Siguranţa Alimentelor, Ministerului Afacerilor Interne.
Art. 48. Prezentul Regulament se completează cu dispoziţiile O.G. nr. 2/2001 privind regimul juridic al contravenţiilor, republicată cu modificările şi completările ulterioare.

CAPITOLUL XI - Dispoziţii finale

Art.49. La data intrării în vigoare a prezentului Regulament se abrogă orice alte dispoziţii contrare.
Art.50. Prezentul regulament poate fi modificat şi/sau completat, prin hotărâre a Consiliului Local Târgușor şi se consideră modificat şi/sau completat de drept în momentul apariţiei altor dispoziţii legale.
Art.51. Operatorul Serviciului pentru gestionarea câinilor fără stăpân al communei Târgușor are obligaţia de a respecta prevederile legale referitoare la prelucrarea datelor cu caracter personal ale tuturor persoanelor implicate în organizarea şi desfăsurarea activităţilor prevăzute de regulament, potrivit DGRP 2016/679.
Art.52. Formularele cere se folosesc pentru evidenţa câinilor fără stăpân capturaţi, pentru adoptare-revendicare sau pentru eutanasiere sunt cele prevăzute în actele normative care reglementează activitatea de gestionare a câinilor fără stăpân respectiv OUG nr. 155/2001 şi HG nr.1059/2013, modificate şi completate.


